laion/Wikipedia-Exotic huggingface dataset:
ICD

ICD (ראשי תיבות באנגלית: International Classification of Diseases, סיווג המחלות הבינלאומי) הוא מסמך תקינה של ארגון הבריאות העולמי. המסמך מכיל קטלוג ממוין והיררכי של כל המחלות הידועות, כולל הפרעות נפשיות. ICD נמצא בשימוש נרחב בעולם כולו, ומשמש לסטטיסטיקות ממשלתיות על תחלואה ומוות. שמו המלא של המסמך: International Statistical Classification of Diseases and Related Health Problems. הגרסה הנוכחית של הקטלוג היא 11, ומכונה ICD-11. הגרסה פורסמה ביוני 2018, ואומצה על ידי עצרת הבריאות העולמית ה-72 ב-2019. המיון ההיררכי של המחלות בנוי בצורה הבאה: הרמה הראשונה של ההיררכיה מכילה 22 קבוצות (פרקים). כל פרק מקבל טווח של שמות מזהים, המורכבים מאות לטינית אחת ושתי ספרות. למשל פרק מס' 5: שם הפרק הוא "הפרעות נפשיות והתנהגותיות" והטווח המוקצה לו הוא מ-F00 עד F99. בתוך פרק זה יש 11 תתי-קבוצות, המקבלות טווחי משנה בתוך הטווח של קבוצת האם; לדוגמה: תת-קבוצה מס' 4 היא "הפרעות רגשיות" והטווח המוקצה לה הוא F30–F39. הרמה השלישית יכולה להכיל את שם המחלה או ההפרעה (לדוגמה F39) או להכיל רמה רביעית, כלומר תתי קבוצות נוספות. דוגמה לכך היא F30 (מאניה), המכילה חמישה סיווגים שונים של מאניה. במקרה זה מסומנת הרמה הרביעית על ידי נקודה ומספר נוסף, למשל F30.0. (רמה זו הוכרזה לראשונה בגרסה 9, בשנת 1978). ארגון הבריאות העולמי שם לו למטרה, החל מ-1948, לעדכן את הקטלוג בערך כל עשור. בפועל, שודרגו הגרסאות בשנים הבאות: ICD-1 – 1900 ICD-2 – 1910 ICD-3 – 1921 ICD-4 – 1930 ICD-5 – 1939 ICD-6 – 1949 ICD-7 – 1958 ICD-8A – 1968 ICD-9 – 1979 ICD-10 – 1992 2018 – ICD-11 עדכון המחלות משקף הן התקדמות מדעית, כגון גילוי מחלות חדשות, והן שינוי תרבותי, כגון ביטול ההכרזה על תופעות מסוימות שנחשבו להפרעה נפשית, כעל מחלות. DSM מדיה וקבצים בנושא ICD בוויקישיתוף אתר האינטרנט הרשמי של ICD (באנגלית) ICD, באתר אנציקלופדיה בריטניקה (באנגלית) ניווט ב-ICD-10 דרך האינטרנט ההיסטוריה של קטלוג מחלות בכלל, ו־ICD-10 בפרט רשימת עדכונים שיצאו ל-ICD-10 מאז 1996 ICD10Data.com International Classification of Diseases (ICD), World Health Organization
Fresh Cream

Fresh Cream הוא אלבום הבכורה של להקת הרוק הבריטית קרים. האלבום יצא בבריטניה ב-9 בדצמבר 1966, בתור האלבום הראשון של Reaction Records, בבעלות המפיק רוברט סטיגווד. האלבום בבריטניה יצא גם בגרסת מונו וגם בגרסת סטריאו, במקביל לשחרור הסינגל "I Feel Free". האלבום יצא בצורה שונה במקצת בינואר 1967 על ידי Atco Records בארצות הברית, גם בגרסאות מונו וסטריאו. האלבום הגיע בשיא למקום ה-6 במצעדי האלבומים בבריטניה ולמקום ה-39 במצעדי האלבומים של ארצות הברית. נגן הבס ג'ק ברוס אמר כי שיר הפתיחה "N.S.U." נכתב בחזרה הראשונה של הלהקה. "זה היה כמו שיר פאנק מוקדם... המשמעות של השם הייתה non-specific urethritis, זה לא היה NSU במהירות - זו הייתה אחד מהכותרות האלו של שנות ה-60. נהגתי לומר שזה היה חבר בלהקה שהייתה לו מחלת מין. אני לא יכול להגיד מי זה... חוץ מזה שהוא ניגן בגיטרה". בשנת 2003, האלבום דורג במקום ה-101 ברשימת 500 האלבומים הטובים ביותר בכל הזמנים של מגזין הרולינג סטון. מגזין Uncut תיאר את השירים כ-"כל מה שמתנגן בלהקה ומרגיע, בשמחה של להיות צעיר, והם הולכים כמו שהם מדברים על זה, ומקפצים לנקודות מופלאות של אלתור לרגע". כשכתב ל-BBC, סיד סמית' ציין כי "בלוז, פופ ורוק מתחילים להתמזג באופן קסום כדי ליצור משהו חדש". סטיבן תומאס ארלוויין מ-Allmusic מאמין שהשיא הוא "אינסטרומנטלי בלידת הבי מטאל ולידת ג'אם רוק". מידע על האלבום Fresh Cream באתר MusicBrainz מידע על האלבום Fresh Cream באתר AllMusic האלבום Fresh Cream באתר Discogs "The Top 30 British Blues Rock Albums Of All Time". Classic Rock. Future plc. 23 במרץ 2007. נבדק ב-1 בספטמבר 2018. {{cite web}}: (עזרה) Clapton, Eric (2007). "Cream". Clapton: The Autobiography (1st ed.). United States: Broadway Books. pp. 73–79. ISBN 978-0-385-51851-2. Eyries, Patrice; Edwards, Dave; Callahan, Mike (22 January 2007). "RSO Album Discography, Part 1: The RSO Story & Pre-RSO Releases". bsnpubs.com. Retrieved 27 September 2010. "The Illustrated Cream Discography". Rate Your Music. Retrieved 2014-06-13. Welch, Chris (1 December 2000). "Cream: The Legendary Sixties Supergroup". Backbeat Books. Retrieved 4 February 2017 – via Google Books. "The 500 Greatest Albums of All Time". Rolling Stone (Special Issue). 101 | Fresh Cream - Cream. בנובמבר 2003. ISSN 0035-791X. נבדק ב-27 בספטמבר 2010. {{cite journal}}: (עזרה) "Uncut". cduniverse.com. נבדק ב-22 במאי 2018. {{cite web}}: (עזרה) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מליק ביזלי

מליק ג'ונמייקל ביזלי (באנגלית: Malik JonMikal Beasley; נולד ב-26 בנובמבר 1996) הוא כדורסלן אמריקאי המשחק בקבוצת דטרויט פיסטונס מליגת ה-NBA, בעמדת הקלע. ביזלי נולד בעיר אטלנטה שבג'ורג'יה. בשנתו האחרונה ב"תיכון סנט פרנסיס" המקומי הוביל את קבוצת הכדורסל שלו לזכייה באליפות התיכונים של ג'ורג'יה, עם ממוצעים של 22.2 נקודות, 6.9 ריבאונדים ו-2.9 אסיסטים למשחק. בסיום אותה עונה זכה בתואר שחקן התיכונים המצטיין של ג'ורג'יה. בשנת 2015 החל ללמוד באוניברסיטת המדינה של פלורידה, וכשחקן קבוצת הכדורסל שלה קלע 15.6 נקודות בממוצע למשחק. בסיום עונתו היחידה באוניברסיטה נבחר לחמישיית הפרשמנים של העונה ב"מחוז ה-ACC". בדראפט ה-NBA‏ 2016 נלקח ביזלי בבחירה ה-19, על ידי דנוור נאגטס. לאורך עונת הרוקי שלו שיחק לסירוגין בקבוצת הבת של דנוור מליגת הפיתוח – סו פולס סקייפורס – וב-16 משחקיו במדיה קלע 18.9 נקודות בממוצע למשחק. לאחר שמיעט לקבל דקות משחק בשתי עונותיו הראשונות ב-NBA (כ-9 דקות בממוצע למשחק), בעונת 2018/2019 הציג ביזלי יכולת מצוינת כמחליפו הבכיר מהספסל של ג'מאל מארי, וקלע 11.3 נקודות בממוצע למשחק. גם הנאגטס הפתיעו לטובה באותה עונה, כאשר סיימו במקום השני באזור המערבי עם מאזן 54–28, והעפילו לפלייאוף לראשונה מזה 6 עונות. בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס. בכל 14 משחקיו במינסוטה עד לסיום עונת 2019/2020 פתח בחמישייה הפותחת, והצטיין עם ממוצע של 20.7 נקודות למשחק. בנובמבר 2020 חתם על הארכת חוזה במינסוטה ל-4 עונות נוספות, עבור כ-60 מיליון דולר. בקיץ 2022, הועבר ביזלי לג'אז במסגרת הטרייד על רודי גובר, ביחד עם ג'ארד ואנדרבילט, ווקר קסלר (הבחירה ה-22 בדראפט 2022) ו4 בחירות דראפט סיבוב ראשון עתידיות שהיו שייכות לטימברוולבס. ב-9 בפברואר 2023 הועבר ביזלי ללוס אנג'לס לייקרס במסגרת של טרייד משולש . מדיה וקבצים בנושא מליק ביזלי בוויקישיתוף מליק ביזלי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר אוניברסיטת המדינה של פלורידה סטטיסטיקות המכללות של ביזלי, באתר sports-reference.com רשימת הנבחרים בדראפט 2016, באתר basketball-reference.com סטטיסטיקות הקריירה של ביזלי בליגת הפיתוח, באתר basketball-reference.com סטטיסטיקות הקריירה של ביזלי ב-NBA, באתר basketball-reference.com טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020 ביזלי מסכם על הארכת חוזה במינסוטה, באתר bleacherreport.com,‏ 21 בנובמבר 2020
ססיל נובאק

ססיל נובאק (בצרפתית: Cécile Nowak; נולדה ב-22 באפריל 1967) היא ג'ודוקא עבר צרפתייה אשר התחרתה בקטגוריית המשקל עד 48 ק"ג. נובאק השתתפה במשחקים האולימפיים בברצלונה 1992 וזכתה במדליית הזהב בקטגוריית המשקל עד 48 ק"ג. בסיבוב הראשון היא ניצחה את קרולינה מריאני הארגנטינאית. בשלב שמינית הגמר היא ניצחה את חוליה סניורט הטורקייה, ברבע הגמר היא ניצחה את ג'יובאנה טורטורה האיטלקייה ובחצי הגמר היא ניצחה את סלימה סואקרי האלג'יראית. בגמר נובאק התמודדה מול ריוקו טאני היפנית וכחצי דקה מפתיחת הקרב הצליחה נובאק להטיל את היפנית בזכות תרגיל מורוטה-גרי וקיבלה ניקוד קוקה. פחות מדקה לסיום נובאק קיבלה קוקה נוסף לאחר שניצלה תרגיל לא מוצלח של היפנית לטובתה והטילה אותה למזרן. יתרון זה הספיק עד לסיום הקרב ונובאק ניצחה. נובאק מחזיקה בשלוש מדליות מאליפויות העולם, מדליית זהב (1991) ושתי מדליות ארד (1989 ו-1993). באליפויות אירופה היא זכתה בחמש מדליות. ארבע מדליות זהב (1989, 1990, 1991 ו-1992) ומדליית כסף (1993). במהלך הקריירה נובאק זכתה במדליות רבות בתחרויות מהסבב העולמי וביניהן ארבע מדליות זהב מטורניר פריז היוקרתי. לאחר פרישתה היא אימנה בין היתר את נבחרת הנשים של צרפת בג'ודו. ססיל נובאק, באתר olympedia.org ססיל נובאק, באתר איגוד הג'ודו העולמי ססיל נובאק, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
עלא אבו רוקן

עלא אבו רוקן (נולד ב-1972) הוא קצין בצה"ל במילואים בדרגת תת-אלוף. שימש מזכיר צבאי לנשיא המדינה ונספח צה"ל בסין. אבו רוקן גדל בעוספיא. סבו, אבי אמו, היה סג"ם מחמד קאסם סייד אחמד (סילון), שנהרג ב-28 בנובמבר 1956 במהלך פעילות מודיעין ברמת הגולן. על פעולתו קיבל לאחר מותו צל"ש מאלוף פיקוד הצפון יצחק רבין. אבו רוקן למד בבית הספר הריאלי שבחיפה. עם גיוסו לצה"ל, התנדב לצנחנים והתקבל לסיירת צנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר בהצטיינות. אבו רוקן שימש במגוון תפקידי מטה ופיקוד באגף המודיעין ובנוסף פיקד על חוות השומר ושימש כנספח צה"ל בסין. באפריל 2019 הוחלט למנותו למזכיר צבאי לנשיא המדינה. ב-14 באוגוסט 2019 נכנס לתפקידו כמזכיר הצבאי לנשיא המדינה. ב-31 ביולי 2022 סיים את תפקידו ופרש מהקריירה הצבאית לאחר כ-32 שנות שירות. אבו רוקן בעל תואר ד"ר במדעי המזרח התיכון מאוניברסיטת בר-אילן. מתגורר בעוספיא, נשוי ואב לארבעה ילדים. דיפלומטיה צבאית במרחב פעולה מוגבל – סין כמקרה בוחן, בין הקטבים ‏24, ינואר 2020, עמ' 31–43 מדיה וקבצים בנושא עלא אבו רוקן בוויקישיתוף יואב קרן, גזענות על הגבעות, באתר nrg‏, 28 באוגוסט 2004 שושי חתוקה, ‏ימונה מזכיר צבאי חדש לנשיא, באתר ‏מאקו‏, 11 באפריל 2019 אל"מ עלא אבו רוקן ימונה למזכיר הצבאי לנשיא המדינה, באתר ynet, 11 באפריל 2019 קצין דרוזי מונה למזכיר הצבאי של נשיא המדינה, באתר ישראל היום, 14 באוגוסט 2019 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
רכבת ההרים אותנסיה

רכבת ההרים אותנסיה הוא תכנון של רכבת הרים שמיועדת להרוג את כל נוסעיה. התכנון נוצר על ידי ג'וליוס אורבונאס, דוקטורנט בקולג' המלכותי לאמנות שבלונדון. אורבונאס, שבעברו עבד בפארק שעשועים, ציין שמטרתה של רכבת ההרים שתכנן היא לקיחת חיים "באלגנטיות ובאופוריה". באשר לפרקטיות של התכנון שלו הוא ציין את המילים "המתת חסד" ו"הוצאה להורג". טום אלן, מראשי חברת פילדלפיה טובוגן המייצרת רכבות הרים, תיאר את רכבת האותנסיה כ"רכבת ששולחת 24 נוסעים ומחזירה את כולם מתים בעיקר את דהוקי "רכבים ההרים אותנסיה" מתוכננת להיבנות משלד פלדה. הקרון עולה בזווית חדה לגובה 510 מטרים, העלייה לפסגה תיקח שתי דקות ובקרון יהיו 24 נוסעים. עד לעלייה זו נוסעים שירצו לרדת ממנה יוכלו לדרוש זאת והקרון יעצור. משם, תחל ירידה תלולה שתאיץ את מהירות הרכבת ל-360 קמ"ש, וממש לפני המהירות הסופית של הרכבת היא תיכנס לסדרה של 7 לולאות ההולכות וקטנות ונוסעיה יאבדו את הכרתם. קוטרה של כל לולאה ילך וייקטן ביחס ללואה שקדמה לה – הדבר יאפשר הגעה ל-10 כוחות ג'י בעוד שהרכבת מאיטה מכוחות חיכוך ומכוחות נוספים. לאחר מכן הרכבת תסטה אחורה אל מסילה ישרה ויורדו ממנה גופות הנוסעים בטרם טעינת נוסעים חדשים. רכבת ההרים אותנסיה תוכל להרוג את נוסעיה על ידי היפוקסיה של כלי הדם במוח, כלומר על ידי הגבלת החמצן לכלי הדם שבמוח. 7 הלולאות שנמצאות בסופה של המסילה ייכפו על הנוסעים כמות גדולה מאוד של כוחות ג'י לאורך כדקה, עד 10 כוחות ג'י, כוחות אלה ייגרמו לטשטוש הראייה, ראיית מנהרה, עלפון ולבסוף נעילת ג'י (אובדן הכרה כתוצאה מכוחות הג'י החזקים). ריבוי הלולאות והקטנת קוטרן יסייעו בשמירה על מהירות הרכבת הגבוהה וכן על כוחות הג'י כך שגם הנוסעים החסונים והחזקים ביותר לא ישרדו את הנסיעה ברכבת. התכנון של אורבונאס משך את לב התקשורת והוצג כדגם בתערוכת המדע +HUMAN בדבלין מאפריל ועד יוני 2011. מטרת התערוכה הייתה להציג את העתיד של בני האדם והטכנולוגיה. דגם רכבת ההרים אותנסיה הופיע גם בתערוכה דומה שנערכה בברצלונה בשנת 2015. בספרו של לביא תדהר "ולדימיר צ'ונג בוחר למות" (Vladimir Chong Chooses to Die) רכבת האותנסיה מוזכרת בסיום הסיפור. גם בספרה של ג'ניפר ניבן "כל המקומות המוארים" ישנה התייחסות לרכבת. מדיה וקבצים בנושא רכבת ההרים אותנסיה בוויקישיתוף רכבת ההרים אותנסיה דגם הרכבת מוצג לקהל בתערוכה
שארז'דאן

שארז'דאן (בהונגרית: Sárazsadány) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית שארז'דאן קטנה משמעותית מ-322 תושבים בשנת 1990 עד 227 תושבים בשנת 2018 (ירידה של 95 תושבים). שארז'דאן הוקמה בשנת 1949 ככפר שאיחד שני כפרים קטנים, בודרוגז'דאן (Bodrogzsadány) ושארה (Sára) בשני הכפרים חיו יהודים. יהודי בודרוגז'דאן: יהודי שארה: אתר האינטרנט הרשמי של שארז'דאן (בהונגרית) מדיה וקבצים בנושא שארז'דאן בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993
דלון רייט

דלון רג'ינלד רייט (באנגלית: Delon Reginald Wright; נולד ב-26 באפריל 1992) הוא כדורסלן אמריקאי המשחק בקבוצת מילווקי באקס מליגת ה-NBA, בעמדות הרכז והקלע. אחיו הצעיר של כדורסלן העבר דורל רייט. רייט נולד בלוס אנג'לס שבקליפורניה, ולמד בעיר לונדייל הסמוכה. בשנתו האחרונה ב"תיכון לוזינגר" הוביל את קבוצת הכדורסל שלו לזכייה באליפות התיכונים של קליפורניה. בשנת 2011 החל ללמוד במכללה העירונית של סן פרנסיסקו, ולאחר שנתיים עבר לאוניברסיטת יוטה. בשתי עונותיו בקבוצת הכדורסל של האוניברסיטה נבחר הן לחמישיית העונה והן לחמישיית ההגנה השנייה של העונה במחוז ה-"Pac 12", לאחר שרשם ממוצעים של 15.0 נקודות, 4.9 ריבאונדים, 5.2 אסיסטים ו-2.3 חטיפות למשחק. בדראפט ה-NBA‏ 2015 נלקח רייט בבחירה ה-20, על ידי טורונטו ראפטורס. לאורך שתי עונותיו הראשונות שיחק לסירוגין גם בקבוצת הבת של טורונטו מליגת הפיתוח, ראפטורס 905, במדיה רשם ממוצעים של 16.5 נקודות, 4.5 ריבאונדים ו-6.2 אסיסטים למשחק. בעונת 2016/2017 סבל מפציעה בכתפו הימנית, אשר השביתה אותו מ-55 המשחקים הראשונים של העונה. בעונת 2017/2018 סייע לטורונטו לרשום את מאזן העונה הסדירה הטוב בתולדותיה, 59–23, כשקלע 8.0 נקודות למשחק כמחליפם מהספסל של קייל לאורי ודמאר דרוזן. בפברואר 2019, לאחר כ-3 עונות וחצי בטורונטו, הועבר עם יונאס ולנצ'יונאס וסי. ג'יי. מיילס בטרייד לממפיס גריזליס, בתמורה למארק גאסול. בעשרת המשחקים האחרונים של עונת 2018/2019 הציג יכולת מצוינת עם ממוצעים של 15.1 נקודות, 6.7 ריבאונדים, 7.6 אסיסטים ו-2.4 חטיפות למשחק, ובשלושה מתוך ארבעת המשחקים האחרונים של העונה אף השיג טריפל דאבל. ביולי 2019 סיכם על חוזה בדאלאס מאבריקס, והועבר אליה במסגרת עסקת "חתימה והעברה" (sign and trade). לקראת עונת 2020/2021 הועבר לדטרויט פיסטונס, במסגרת טרייד משולש בו הייתה מעורבת גם אוקלהומה סיטי ת'אנדר. במרץ 2021 הועבר בטרייד לסקרמנטו קינגס, תמורת קורי ג'וזף ושתי בחירות דראפט עתידיות. לקראת עונת 2021/2022 הועבר בטרייד לאטלנטה הוקס, כחלק מטרייד משולש ובתמורה לטריסטאן תומפסון. ב־6 ביולי 2022 חתם רייט על חוזה לשנתיים בוושינגטון ויזארדס עבור 16 מיליון דולר. מדיה וקבצים בנושא דלון רייט בוויקישיתוף דלון רייט, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר אוניברסיטת יוטה סטטיסטיקות המכללות של רייט, באתר sports-reference.com רשימת הנבחרים בדראפט 2015, באתר basketball-reference.com עדכון על מצבו של רייט, באתר הראפטורס, 1 באוגוסט 2016 חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019 סיכום המשחק בין ממפיס לגולדן סטייט, באתר ESPN,‏ 10 באפריל 2019 דאלאס מצרפת את רייט, באתר הקבוצה, 8 ביולי 2019 דטרויט מצרפת את דלון רייט, באתר הקבוצה, 27 בנובמבר 2020
טולצ'ווה

טולצ'ווה (בהונגרית: Tolcsva) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טולצ'ווה קטנה משמעותית בעשרות השנים האחרונות מ-2,034 תושבים בשנת 1990 עד 1,715 תושבים בשנת 2019 (ירידה של כ-15%). ידיעות ראשונות על התיישבות יהודים בכפר קיימות משנת 1723 אז ישבו שבע משפחות יהודיות במקום בחסות בעלי האחוזה, שהעסיקו את היהודים כחוכרי הכרמים. הקהילה הלכה וגדלה ובנוסף לעיבוד כרמים וייצור יינות התפרנסו היהודים ממסחר. חברה קדישא נוסדה בשנת 1770 ובשנת 1860 הוקם בית הכנסת הראשון. בהמשך פעלו במקום ישיבה ומוסדות צדקה. בשנת 1941 גורשו לקאמניץ פודולסקי שבאוקראינה כמה משפחות יהודיות מהכפר שלא היו בעלי אזרחות הונגרית, ושם נרצחו. בשנת 1942 גויסו גברים יהודים ונשלחו לחזית אוקראינה, ורובם נספו. אחרי כניסת הצבא הגרמני להונגריה במרץ 1944 הועברו יהודי טולצ'ווה לגטו שאטוראליאויהיי, ומשם שולחו למחנה ההשמדה אושוויץ. אחרי המלחמה חזרו לעיירה כ-40 יהודים ששרדו והם חידשו לזמן מה את חיי הקהילה. בשנת 1970 נותרה במקום רק משפחה יהודית אחת. ויליאם פוקס במקור פריד (1879 – 1952) היה מפיק סרטים יהודי-אמריקאי מחלוצי תעשיית הקולנוע האמריקאית. פטר אויווארי במקור גרוסמן (1869 – 1931) היה עיתונאי, וסופר יהודי-הונגרי. פנקס הקהילות הונגריה, עמוד 308–309 טולצ'וה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 171–172. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא טולצ'ווה בוויקישיתוף אתר האינטרנט הרשמי של טולצ'ווה "טולצ'ווה", באתר JewishGen (באנגלית) קהילת טולצ'ווה באתר בית התפוצות. נתוני הכפר באתר הלמ"ס ההונגרי דף קהילת טולצ'ווה מתוך מפקד קהילות הונגריה בית הכנסת בטולצ'ווה מפקדי האוכלוסין של יהודי הונגריה, 1993 קהילת טולצ'ווה באתר בית התפוצות
ואידאצ'קה

ואידאצ'קה (בהונגרית: Vajdácska) הוא כפר במחוז בורשוד-אבאוי-זמפלן שבצפון מזרח הונגריה. המתיישבים היהודים הראשונים הגיעו למקום בתחילת המאה ה-19. הקהילה השתייכה לזרם האורתודוקסי. במקום היו חברה קדישא ובית תפילה. בשנת 1941 גויסו 11 צעירים יהודים מהכפר לעבודות כפייה ובשנת 1944 הועברו יהודי המקום לגטו שאטוראליאויהיי, ומשם שולחו למחנה ההשמדה אושוויץ. אחרי המלחמה חזרו לכפר שבעה ניצולים אך הם לא הצליחו לחדש את החיים היהודיים במקום. בשנת 1963 חיו בכפר רק שני יהודים שנשאו ללא יהודיות בנות המקום. פנקס הקהילות הונגריה, עמוד 279 ואידאצקא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 141–142. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ואידאצ'קה בוויקישיתוף אתר האינטרנט הרשמי של ואידאצ'קה (בהונגרית) נתוני הכפר באתר הלמ"ס ההונגרי "ואידאצ'קה", באתר JewishGen (באנגלית) קהילת ואידאצ'קה באתר בית התפוצות מפקד האוכלוסין ההונגרי 2018 דף קהילת ואידאצ'קה מתוך מפקד קהילות הונגריה מפקדי האוכלוסין של יהודי הונגריה, 1993
מארק סטנלי

מארק סטנלי (באנגלית: Mark Stanley; נולד ב-29 באפריל 1988) הוא שחקן אנגלי. סטנלי החל לשחק בבית הספר היסודי הנסיך הנרי שבאוטלי. ב-2010 סיים את לימודיו בבית הספר גילדהול למוזיקה ודרמה. בסדרת הפנטזיה "משחקי הכס" של רשת HBO גילם סטנלי את דמותו של גרן. עוד הוא מוכר מהופעותיו בסרטי הקולנוע "Kajaki" ו"בוגד משלנו", ובסדרת הטלוויזיה "עלילות דיקנס". מארק סטנלי, במסד הנתונים הקולנועיים IMDb (באנגלית) מארק סטנלי, באתר AllMovie (באנגלית) מארק סטנלי, במסד הנתונים הקולנועיים KinoPoisk (ברוסית) Mark Stanley, Guildhall School of Music and Drama, official site. "Mark Stanley on Grenn's Spin-off Show & Table-Reading with Ygritte". Flicks and the City. 15 באוגוסט 2013. נבדק ב-22 ביולי 2015. {{cite web}}: (עזרה) "'It's utterly British' - an interview with the men behind new war movie Kajaki". WOW247. אורכב מ-המקור ב-2016-10-02. נבדק ב-29 בספטמבר 2016. {{cite web}}: (עזרה) "Game of Thrones' Mark Stanley and War Hero 'Tug' Hartley Talk Kilo Two Bravo". Dork Shelf. 13 בנובמבר 2015. נבדק ב-29 בספטמבר 2016. {{cite web}}: (עזרה) Wallis, Sara (19 בדצמבר 2015). "Dickensian unites author's best-loved characters for epic period soap". mirror.co.uk. נבדק ב-29 בספטמבר 2016. {{cite web}}: (עזרה) Robinson, Joanna. "24 Delightful Star Wars: The Force Awakens Cameos You Might Have Missed". HWD. נבדק ב-29 בספטמבר 2016. {{cite web}}: (עזרה)
ואמושאויפלו

ואמושאויפלו (בהונגרית: Vámosújfalu) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית ואמושאויפלו קטנה משמעותית מ-895 תושבים בשנת 1990 עד 717 תושבים בשנת 2018 (ירידה של כ-20%). בוואמושאויפלו חיו מעט יהודים ובמקום היה בית קברות יהודי. מדיה וקבצים בנושא ואמושאויפלו בוויקישיתוף אתר האינטרנט הרשמי של ואמושאויפלו (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מיקום בית הקברות היהודי בואמושאויפלו מפקדי האוכלוסין של יהודי הונגריה, 1993
סופי מנטר

סופי מנטר (בגרמנית: Sophie Menter;‏ 29 ביולי 1846 – 23 בפברואר 1918) הייתה פסנתרנית ומלחינה גרמנייה, והסטודנטית החביבה על פרנץ ליסט. היא נקראה l'incarnation de Liszt בפריז בגלל סגנון הנגינה החזק והמחשמל שלה ונחשבה לאחת הפסנתרניות הגדולות של זמנה. מתה בסטוקדורף, ליד מינכן. סופי מנטר נולדה במינכן. היא הייתה בתם של הצ'לן יוסף מנטר והזמרת וילהלמינה מנטר. היא למדה פסנתר אצל זיגמונד ליברט ולאחר מכן אצל פרידריך נייסט. בגיל 15 היא ניגנה קונצ'רטו לפסנתר ותזמורת של ובר בניצוחו של פרנץ לכנר. הקונצרטים הראשונים שלה לקחו אותה לשטוטגרט, פרנקפורט ושווייץ, ובשנת 1867 זכתה לשבחים על פרשנותה למוזיקת הפסנתר של ליסט בגוונדהאוז שבלייפציג. בברלין, הכירה מנטר את הפסנתרן המפורסם קרל טאוזיג ובשנת 1869 הייתה לתלמידה של ליסט, לאחר שלמדה עם טאוזיג והנס פון בילוב. בין השנים 1872 ו-1886 הייתה סופי נשואה לצ'לן דויד פופר, ונולדה להם בת בשם סלסט. בשנת 1881 הופיעה לראשונה באנגליה ושנתיים לאחר זאת התקבלה כחברת כבוד בחברה הפילהרמונית המלכותית. בשנת 1883 התמנתה לפרופסור לפסנתר בקונסרבטוריון של סנקט פטרבורג אבל עזבה בשנת 1886 על מנת להמשיך להופיע. הודות לפופולריות שלה, הצליחה מנטר ביצירות, שאף פסנתרן אחר לא העז לגעת בהן, בכלל זה הקונצ'רטו הראשון לפסנתר של ליסט, שמנטר ניגנה בווינה ב-1869, 12 שנה לאחר הופעת הבכורה ההרסנית שלו באותו המקום. אחת מתוכניות הרסיטלים שהתמחתה בהן הייתה יצירה בשם רפסודיות. יצירה זו הייתה מורכבת משלוש מהרפוסודיות ההונגריות של ליסט - מספר 2, 6 ו 12 - יחד עם חלקים מכמה אחרות. היא גם הלחינה יצירות שונות לפסנתר, בעיקר בסגנון מבריק, אך התייחסה לכישרון ההלחנה שלה כ"אומלל". ליסט תיאר את מנטר כ"בת הפסנתר היחידה שלי". הוא הכריז כי "אף אישה לא יכולה לגעת בה" ובעיקר העריץ את "היד השרה" שלה. וולטר ניימן תיאר את סגנונה כ"שילוב של וירטואוזיות ואלגנטיות, נימה ליסטיאנית נהדרת, עגולה ומלאה, טמפרמנט לוהט, משקל חזק ואגרסיבי על הפסנתר, גמישות, יצירה מכובדת של צורה ועיצוב, שבו הנשמה, הרוח והטכניקה מתמזגים בהרמוניה ובאיחוד". ג'ורג 'ברנרד שו, ששמע את מנטר ב-1890, כתב כי "היא מייצרת אפקט של תפארת שמשאירה את פדרובסקי הרחק מאחור... נראה שמאדאם מנטר מנגנת בזריזות מופלאה, אבל היא אף פעם לא מנגנת מהר יותר מיכולתה של האוזן לעקוב, כמו שנגנים רבים יכולים לעשות ואף עושים, והייחודיות של כל תקיפה ותשומת לב שניתנה לכל צליל שגורמת לביצוע כה מלהיב." צ'ייקובסקי הכיר גם הוא היטב את מנטר. הוא הקדיש לה את התזמור המלא של הפנטזיה הקונצרטית שלו (אף על פי שהעיבודים המוקדמים יותר לפסנתר מוקדשים לאנה יסיפובה). בעת ששהה איתה באוסטריה בספטמבר 1892, הוא כתב בשבילה את גברת צוענית הונגרית (קונצ'רטו בסגנון ההונגרי) לפסנתר ולתזמורת. נוסף על כך הוא גם ניצח על היצירה בבכורה באודסה ארבעה חודשים מאוחר יותר. עם זאת, נטען כי פרנץ ליסט הוא שכתב את התפקיד לפסנתר או לפחות עזר בכך, אבל רצה שתרומתו ליצירה תהיה מוסתרת מצ'ייקובסקי. . מדיה וקבצים בנושא סופי מנטר בוויקישיתוף סופי מנטר, באתר MusicBrainz (באנגלית) סופי מנטר, באתר Discogs (באנגלית) Free scores by Sophie Menter at the International Music Score Library Project Schonberg, 262. ריגר, 326. Schonberg, 262-3. כפי שציטט ריגר, 326. כפי שצוין בשונברג, 262. Tchaikovsky Research. "Sophie Menter". Tchaikovsky Research. נבדק ב-15 ביוני 2015. {{cite web}}: (עזרה)
הר לונגהרסט

הר לונגהרסט (באנגלית: Mount Longhurst) הוא הר בולט בהרי קוק שבאנטארקטיקה. ההר הוא הנקודה הגבוהה ביותר במישור פסטיב, ונמצא מערבית להר מיל. גובהו של ההר 2,845 מטרים מעל פני הים. ההר התגלה על ידי משלחת דיסקברי (1904–1901). שמו של ההר ניתן לו על ידי המשלחת. ההר נקרא על שם סיריל לונגהרסט (Cyril Longhurst), מזכיר המשלחת. • Damien Gildea, Transantarctic Mountains - Mountaineering in Antarctica: Travel Guide הר לונגהרסט באתר הסקר הגאולוגי של ארצות הברית הר לונגהרסט באתר הגאזט האנטארקטי של ממשלת אוסטרליה הר לונגהרסט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי לפי ספרו של Damien Gildea (ראו ב"לקריאה נוספת") גובהו של ההר 2796 מטרים מעל פני הים
סימונה מיקולסקו

סימונה מיקולסקו (ברומנית: Simona Miculescu; נולדה ב-4 ביולי 1959) היא דיפלומטית רומנייה. מיקולסקו נולדה בסאטו מארה, ב-1982 סיימה תואר בשפה וספרות אנגלית באוניברסיטת באבש-בולאי, לאחר מכן התמקצעה ביחסי ציבור באוניברסיטת ג'ורג' וושינגטון וב-1999 סיימה דוקטורט בספרות צרפתית. היא שימשה אחראית מחלקת התקשורת ויחסי הציבור במשרד הפנים של רומניה ב-1993 ו-1999. מ-1994 ועד 1998 הייתה מזכירת העיתונות של שגרירות רומניה בוושינגטון. בשנים 1999 - 2000 עבדה בארגון לביטחון ולשיתוף פעולה באירופה. מ-2000 ועד 2004 הייתה היועצת למדיניות חוץ של נשיא רומניה יון איליאסקו במהלך כהונתו השנייה בתפקיד. בשנת 2007 קיבלה פרס מטעם נשיא רומניה טראיאן בססקו. ב-2008 מונתה לשגרירת רומניה באומות המאוחדות במקום מיכניה מוטוק, היא האישה הראשונה לכהן בתפקיד זה. מדיה וקבצים בנושא סימונה מיקולסקו בוויקישיתוף [1] UNICEF Romania - Media centre - All the Stars and More!, www.unicef.org Her Excellency Simona Mirela Miculescu, washdiplomat.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.